stanford-oval/wikipedia huggingface dataset:
Dikumyyliperoksidi
Ominaisuudet, valmistus ja käyttö

Huoneenlämpötilassa dikumyyliperoksidi on valkoista tai kellertävää kiteistä ainetta. Yhdiste ei käytännöllisesti katsoen liukene veteen, mutta liukenee useisiin orgaanisiin liuottimiin. Kuumennettaessa aine hajoaa 130 °C:n lämpötilassa. Dikumyyliperoksidi on voimakas hapetin.
Dikumyyliperoksidia valmistetaan hapettamalla metyylistyreeniä vetyperoksidilla. Toinen tapa on kumeenihydroperoksidin ja kumyylialkoholin tai kumyylikloridin reaktio, jota katalysoivat esimerkiksi trietyylifosfaatti tai sinkkikloridi. Tuote puhdistetaan kiteyttämällä tai alipainetislauksella.
Dikumyyliperoksidia käytetään radikaali-initiaattorina polyeteenin, polypropeenin ja polystyreenin valmistuksessa ja polyesterihartsien, luonnonkumin ja silikonikumien ristiinsilloittajana. Orgaanisen kemian synteeseissä yhdistettä käytetään radikaali-initiaattorina muun muassa syklisonti- ja metylointireaktioissa sekä aromaattisten nitroyhdisteiden ja alkaanien välisessä amiineja muodostavassa reaktiossa.
Eiffel (ohjelmointikieli)

| Eiffel |
| --- | --- |

Paradigma:  olio-ohjelmointi
Tyypitys:  vahva, staattinen
Muistinhallinta:  automaattinen roskienkeräys
Julkaistu:  1985
Eiffel on Bertrand Meyerin kehittämä olio-ohjelmointikieli.
Kielen kielioppi on avainsanapohjainen ALGOL:n ja Pascalin tapaan. Eiffel on vahvasti staattisesti tyypitetty. Muistinhallinnassa on automaattinen roskienkeräys.
Eiffelin kehitys on aloitettu vuonna 1985.
Eiffelin tyypillisiä piirteitä ovat sopimuspohjainen ohjelmointi, vapaa perinnän käyttö, geneeriset luokat ja tyyppijärjestelmä, joka hallitsee sekä muuttujien arvoon että muuttujapaikkaan viittaamisen.
Seuraava Eiffel-koodin pätkä alustaa taulukkoni-muuttujan alkiot 0-10 arvoon 0:
from i := 0 until i >= 10 loop
      taulukkoni.put (0, i)
      i := i + 1
   end
"Hei maailma" -ohjelma Eiffel-kielellä

Seuraavassa on klassinen "hei maailma!" -ohjelma Eiffel-kielellä:
class HEI_MAAILMA
create
   make
feature
   make is
      do
          io.put_string ("Hei, maailma!%N")
      end
end
Aiheesta muualla

Eiffel-käyttäjien yhteisö (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Emilia Ramboldt

| Emilia Ramboldt |
| --- | --- |
 Emilia Ramboldt helmikuussa 2016
Henkilötiedot
Syntynyt: 31. elokuuta 1988 Sollentuna, Tukholma, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  175 cm
Paino:  74 kg
Seura
Seura:  Linköping HC
Sarja:  Ruotsin naisten jääkiekon pääsarja
Pelinumero:  84
Pelaajaura
Pääsarjaura:  2001–
| Mitalit> Maa:   Ruotsi.Naisten jääkiekko.MM-kilpailut  | Mitalit> Maa:   Ruotsi.Naisten jääkiekko.MM-kilpailut  | Mitalit> Maa:   Ruotsi.Naisten jääkiekko.MM-kilpailut  | Maa:   Ruotsi> Naisten jääkiekko. |
| --- | --- | --- | --- |
|  Pronssia | Kanada 2007 | Jääkiekko |  |
Emilia Ingrid Maria Andersson Ramboldt (s. 31. elokuuta 1988 Sollentuna, Tukholma, Ruotsi) on ruotsalainen jääkiekkopuolustaja, joka pelaa Linköping HC:n riveissä Ruotsin naisten jääkiekon pääsarjassa. Hän on voittanut pronssia naisten jääkiekon maailmanmestaruuskilpailuista 2007 Ruotsin maajoukkueessa. Hän käyttää pelinumeroa 84.
Dmytro Hratšov

| Mitalit | Mitalit | Mitalit |  |
| --- | --- | --- | --- |
|  Dmytro Hratšov. |  Dmytro Hratšov. |  Dmytro Hratšov. |  |
Maa:  Ukraina
Miesten jousiammunta
|  Olympialaiset  |  Olympialaiset  |  Olympialaiset  |  |
|  Pronssia | Ateena 2004 | Joukkuekilpailu |  |
Dmytro Olehovytš Hratšov (s. 5. joulukuuta 1983 Lviv) on ukrainalainen jousiampuja.
Hratšov voitti kesäolympialaisissa 2004 pronssia miesten joukkuekilpailussa osana Ukrainan joukkuetta; yksilökilpailussa hän sijoittui 24:nneksi. Kesäolympialaisissa 2012 hän sijoittui yksilökilpailussa 17:nneksi.
Olympiapronssin myötä Hratšoville myönnettiin vuonna 2004 Urhoollisuuden ritarikunnan III luokan mitali. Hän valmistui vuonna 2005 Lvivin liikuntatieteellisestä instituutista ja Harkovan liikuntatieteellisestä akatemiasta.
Vuonna 2021 entinen kansanedustaja Volodymyr Vjazinskyi julkaisi kuvakaappauksia Hratšovin kanssa käymistään tekstiviestikeskusteluista, joissa Hratšov vaati Vjazinskyitä puhumaan ”normaalisti” eli venäjäksi ja kutsui ukrainaa ”koirakieleksi”.
Emilia Pietilä

| Mitalit> Maa:  Suomi.Naisten salibandy.MM-kilpailut  | Mitalit> Maa:  Suomi.Naisten salibandy.MM-kilpailut  | Mitalit> Maa:  Suomi.Naisten salibandy.MM-kilpailut  | Maa:  Suomi> Naisten salibandy. |
| --- | --- | --- | --- |
|  Hopeaa | Singapore 2023 |  |  |
Emilia Pietilä (s. 23. joulukuuta 2003 Mynämäki) on suomalainen salibandyn pelaaja, pelipaikaltaan puolustaja.
Pietilä on edustanut Naisten Salibandyliigassa eli nykyisessä F-liigassa turkulaista FBC Loistoa kausina 2019–2022 ja  Turun Palloseuraa kaudesta 2022–2023 alkaen. Hän on pelannut liigassa neljän kauden aikana 79 runkosarjaottelua, joissa hän on tehnyt 28 maalia ja antanut 43 maalisyöttöä, sekä 18 pudotuspeliä, joissa hän on tehnyt kaksi maalia ja saanut kuusi syöttöpistettä. Hän voitti Suomen-mestaruuden vuonna 2023. Pietilän kasvattajaseura on mynämäkeläinen SBS Wirmo. Hän voitti SBS Wirmon joukkueessa C-tyttöjen Suomen-mestaruuden vuonna 2018 ja B-tyttöjen Suomen-mestaruuden vuonna 2019.
Pietilä voitti alle 19-vuotiaiden maailmanmestaruuden vuonna 2021. Hän on pelannut naisten maajoukkueessa lokakuun 2023 loppuun mennessä kahdeksan ottelua, joissa hän on tehnyt neljä maalia ja antanut kolme maalisyöttöä. Hän saavutti MM-hopeaa vuonna 2023.
Emilia Pietilän kaksossisko Olivia Pietilä pelaa myös F-liigaa TPS:n joukkueessa. Heidän isänsä Mika Pietilä on toiminut yhtenä FBC Loiston valmentajana.
Dmytro Brovkin

| 0 | 1 | 2 |
| --- | --- | --- |

Henkilötiedot
Syntymäaika: 11. toukokuuta 1984 (ikä 40)
Syntymäpaikka:  Kukuszkino, Ukrainan SNT
Pelipaikka: Hyökkääjä
Pituus: 181 cm
Lempinimi: Dima
Junioriseurat
: FK Sławutycz UOR Symferopol FK Dynamo Kiova
Seurat
| Vuodet | Seura | O (M) |
| 2001 2001–2003 2004 2005 2005–2006 2007 2007–2008 2009– | FK Dynamo-3 Kiova FK Dynamo-2 Kiova FK Metalist Harkova FK Obolon Kiova FK Vorskla Poltava AC Oulu FK Zorja Luhansk Spartakus Szarowola | 6 (0) 28 (7) 21 (4) 1 (0) 29 (3) 7 (1) 17 (4) 14 (9) |
 Seurajoukkueuran tilastot kattavat vain kansalliset sarjat, päivitetty 17. joulukuuta 2009.
Dmytro "Dima" Brovkin (s. 11. toukokuuta 1984 Kukuszkino, Ukrainan SNT, Neuvostoliitto) on ukrainalainen jalkapalloilija, pelipaikaltaan hyökkääjä.
Brovkin on edustanut uransa aikana muun muassa AC Oulua, jota hän edusti kaudella 2007 ja ukrainalaisen Kiovan Dynamon kakkosjoukkuetta. Kaudella 2006 Brovkin pelasi ukrainalaisseura Vorskla Poltavassa.
Suomen Palloliiton kurinpitovaliokunta langetti käsittelyssään 21. toukokuuta 2007 Brovkinille viiden ottelun pelikiellon epäurheilijamaisesta käytöksestä. Hänen todettiin sylkäisseen vastustajaa KooTeePee-ottelussa 9. toukokuuta. Hänet oli asetettu tapauksen käsittelyn ajaksi väliaikaiseen pelikieltoon 15. toukokuuta 2007 lähtien.
Brovkin ja AC Oulu päättivät yhteisymmärryksessä purkaa sopimuksensa ja ukrainalaiskärki jätti joukkueen 13. heinäkuuta 2007.
Sen jälkeen hän on pelannut kotimaassaan Ukrainassa Luhanskin joukkueessa kaksi kautta ja kauden 2009 Puolan Szarowolassa.
ERA B

|  ERA B |
| --- | --- |

Talli:  Ainoastaan yksityisiä
Suunnittelija(t):  Reid Railton
Kuljettajat:  Cuth Harrison, Bob Gerard, Brian Shawe-Taylor
Teknisiä tietoja
Renkaat:  Dunlop
Kilpailuhistoria
ERA B oli brittiläisen ERA:n kilpa-auto, jolla ajettiin vuosina 1950–1951. Bob Gerard ja Cuth Harrison ajoivat autolla kuudenneksi ja seitsemänneksi vuoden 1950 Britannian osakilpailussa. Vuoden 1951 Britannian osakilpailussa autolla ajoivat Gerard ja Brian Shawe-Taylor, jotka sijoittuivat kilpailussa yhdenneksitoista ja kahdeksanneksi.
Diana Lewis

| Diana Lewis |
| --- | --- |
 Diana Lewis elokuvan Cry 'Havoc'  (1943) trailerissa.
Henkilötiedot
Syntynyt: 18. syyskuuta 1919  Asbury Park, New Jersey
Kuollut: 18. tammikuuta 1997 (77 vuotta)  Rancho Mirage, Kalifornia
Ammatti:  näyttelijä
Puoliso:  William Powell (1940–1984)
Näyttelijä
Taiteilijanimet:  Mousie
Aktiivisena:  1934–1943
Merkittävät roolit:  Päivä lännessä Cry ‘Havoc’
Aiheesta muualla
IMDb 
Elonet
Diana "Mousie" Lewis (18. syyskuuta 1919 Asbury Park, New Jersey – 18. tammikuuta 1997 Rancho Mirage, Kalifornia) oli yhdysvaltalainen näyttelijä.
Elämä ja ura > Ura

Lewis syntyi Asbury Parkissa, New Jerseyssä 18. syyskuuta 1919. Hänen sisarensa Maxine Lewis oli myös näyttelijä ja veljensä säveltäjä J. C. Lewis. Hän aloitti uransa 15-vuotiaana vuonna 1934 Paramount Picturesin elokuvissa ja hänen elokuvadebyyttinsä oli Herttakuningas, jossa hänellä oli pieni sivurooli. Seuraavina vuosina hän näytteli tasaisesti elokuvissa usein sivurooleissa. Hän teki Buster Keatonin kanssa kaksi lyhytelokuvaa Grand Slam Opera vuonna 1936 ja Love Nest on Wheels vuonna 1937, joissa hänellä oli naispääosa.
Hänestä tuli Metro-Goldwyn-Mayerin sopimusnäyttelijä vuonna 1940. Hänen tunnetuimpia elokuviaan ovat komedia Sehän käy kuin leikiten (1934), komediamusikaali Gold Diggers in Paris (1938), Marxin veljesten lännenkomedia Päivä lännessä (1940) ja film noir Väärin eletty vapaus (1941), jossa hänen vastanäyttelijöinään oli Lana Turner ja Robert Taylor. Väärin eletty vapaus voitti yhden Oscar-palkinnon.
Lewis myös näytteli Andy Hardyn rakkaudenkohdetta Daphne Fowleria elokuvassa Andy Hardy ja viattomuus vuonna 1940, jossa näyttelivät myös Mickey Rooney ja Judy Garland. Lewisillä oli naissivurooli Dr. Kildare-filmatisoinnissa The People vs. Dr. Kildare. Hänen muita vastanäyttelijöitä oli Marsha Hunt, Kathryn Grayson ja Lionel Barrymore. Hänen ohjaajinaan oli muun muassa Frank Borzage.
Jotkut hänen vähäisistä elokuvistaan menestyi hyvin ja Lewis sai suosiota. Lewisin viimeiseksi elokuvaksi jäi Cry ‘Havoc’ vuodelta 1943, jossa hän näytteli yhdessä Joan Blondellin, Ann Sothernin ja Ella Rainesin kanssa. Cry ‘Havoc’ -elokuvan jälkeen 24-vuotias Lewis päätti yhdeksän vuotta kestäneen uransa ja jäi eläkkeelle näyttelemisestä. Hän teki uransa aikana yhteensä 19 elokuvaa, joista kolme oli lyhytelokuvia.
Lewis sai 14. helmikuuta vuonna 2000 tähden Palm Springs Walk of Starsille, Palm Springsiin osoitteeseen 134 South Palm Canyon Drive.
Elämä ja ura > Yksityiselämä ja kuolema

21-vuotias Lewis tapasi 48-vuotiaan William Powellin joulukuussa 1939 ja meni tämän kanssa naimisiin 6. tammikuuta vuonna 1940. Tämä liitto oli Powellille kolmas. Lewis ja Powell olivat tapailleet toisiaan vasta kolme viikkoa. Lewisillä on poikapuoli William David Powellin ensimmäisestä avioliitosta. He olivat naimisissa 44 vuotta aina Powellin kuolemaan maaliskuuhun 1984 asti. Diana ei mennyt enää naimisiin Williamin kuoleman jälkeen. Williamin poika teki itsemurhan vuonna 1968.
Diana Lewis kuoli 77-vuotiaana haimasyöpään 18. tammikuuta vuonna 1997 Rancho Miragessa, Kaliforniassa. Lewis haudattiin Powellin ja poikapuolensa William Davidin viereen Desert Memorial Parkin hautausmaalle Cathedral Cityyn, Kaliforniaan.
Lewis oli golf-järjestö LPGA:n pitkäaikainen tukija ja kunniajäsen. Hänen ja Williamin mukaan nimettiin golf-palkinto William and Mousie Powell Award, jota alettiin jakamaan vuodesta 1986 lähtien.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1934 | Herttakuningas | All the King's Horses | Chorine |
| 1934 | Sehän käy kuin leikiten | It's a Gift | Neiti Dunk |
| 1934 | – | One Hour Late | Sairaan naisen tytär |
| 1935 | Laulava rouvani | Enter Madame | Operaattori |
| 1938 | – | He Couldn't Say No | Iris Mabby |
| 1938 | Gold Diggers in Paris | Gold Diggers in Paris | Kullankaivaja |
| 1939 | – | First Offenders | Ann Blakeley |
| 1940 | – | Forty Little Mothers | Marcia |
| 1940 | Andy Hardy ja viattomuus | Andy Hardy Meets Debutante | Daphne Fowler |
| 1940 | Onnen unelma | Bitter Sweet | Jane |
| 1940 | Päivä lännessä | Go West | Eve Wilson |
| 1941 | – | The People vs. Dr. Kildare | Fay Lennox |
| 1941 | Väärin eletty vapaus | Johnny Eager | Judy Sanford |
| 1942 | 7 tulppaania | Seven Sweethearts | Rouva Nugent |
| 1942 | Salapoliisi hädässä | Whistling in Dixie | Ellamae Downs |
| 1943 | Cry ‘Havoc’ | Cry ‘Havoc’ | Nydia Joyce |

Lyhytelokuvat
| Vuosi | Suomenkielinen nimi | Alkuperäinen nimi | Rooli |
| 1935 | – | Choose Your Partners | – |
| 1936 | – | Grand Slam Opera | Alakerran tyttö |
| 1937 | – | Love Nest on Wheels | Morsian |
Aiheesta muualla

Wikimedia Commonsissa on kuvia tai muita tiedostoja aiheesta .
Diana Lewis Internet Movie Databasessa. (englanniksi)
Diana Lewis Elonetissä.
Lewis Find a Gravessa (englanniksi)
Dany Heatley

| Dany Heatley |
| --- | --- |

Henkilötiedot
Syntynyt: 21. tammikuuta 1981 (ikä 43) Freiburg, Länsi-Saksa
Kansalaisuus:   Kanada  Saksa
Jääkiekkoilija
Lempinimi:  Heater
Pelipaikka:  laitahyökkääjä
Maila:  vasen
Pituus:  191 cm
Paino:  98 kg
Pelinumero:  15
Pelaajaura
Pääsarjaura:  2001–2016
Seurat:  Atlanta Thrashers (NHL)   SC Bern (NLA)   Ak Bars Kazan (RSL)   Ottawa Senators (NHL)   San Jose Sharks (NHL)   Minnesota Wild (NHL)   Anaheim Ducks (NHL)   Norfolk Admirals (AHL)   San Antonio Rampage (AHL)   Nürnberg Ice Tigers (DEL)
NHL-varaus:  2. varaus, 2000 Atlanta Thrashers
Daniel ”Dany” James Heatley (s. 21. tammikuuta 1981 Freiburg, Länsi-Saksa) on uransa lopettanut kanadalais-saksalainen jääkiekkoilija, olympiavoittaja ja kaksinkertainen maailmanmestari.  Heatley on pelannut 869 NHL-ottelua ja edustanut Kanadaa useissa arvokisoissa.
Ura > Juniorivuodet

Heatley syntyi Länsi-Saksassa, jolloin hänen isänsä Murray Heatley pelasi Saksan DEL-liigassa. Kun Murray lopetti jääkiekon, perhe asettui asumaan Calgaryyn, missä Daniel kasvoi.
Pelatessaan juniorikiekkoa AMHL:ssä Calgary Buffaloesin riveissä, Heatley teki 81 pistettä 36 pelissä kaudella 1997–1998 ja sai Harry Allen Memorial Trophyn liigan parhaana maalintekijänä. Hän johti Buffaloesin pronssimitaliin kauden 1998 Air Canada Cupissa. Heatley sai turnauksen parhaan maalintekijän ja turnauksen arvokkaimman pelaajan palkinnon.
Kaudella 1998–1999 Heatley nimettiin Kanadan vuoden junioripelaajaksi. Seuraavat kaksi kautta Heatley pelasi yliopistokiekkoa WCHA:ssa Wisconsin yliopiston Badgers-joukkueessa. Hän menestyi hyvin ja hänet valittiin tähdistökentälliseen. Atlanta Thrashers varasi Heatleyn toisena NHL:n vuoden 2000 varaustilaisuudessa. Heatley luopui opiskelijapaikastaan ja suuntasi ammattilaiseksi NHL:ään.
Ura > NHL-ura

Ensimmäisellä kaudellaan NHL:ssä Heatley teki 82 ottelussa 67 pistettä. Kauden päätteeksi hänet valittiin NHL:n vuoden tulokkaaksi. Hän pelasi myös seuraavat kaksi kautta Atlantassa, ja muodosti tutkaparin Ilja Kovaltšukin kanssa. Heatley ajoi pahan autokolarin 29. syyskuuta 2003, jonka seurauksena Atlantan seurakaveri Dan Snyder kuoli saamiinsa vammoihin kuusi päivää myöhemmin.
Atlanta myi Heatleyn elokuussa 2005 Ottawa Senatorsiin, josta se sai vaihdossa Marián Hossan ja Greg de Vriesin. Kaudella 2005–2006 Heatley teki Ottawassa 82 ottelussa 103 pistettä, ja kaudella 2006–2007 82 ottelussa 105 pistettä. Dany Heatley aloitti kauden 2007–2008 allekirjoittamalla uuden kuuden vuoden sopimuksen Ottawan kanssa, arvoltaan 45 miljoonaa dollaria. Kaudella 2007–2008 hän keräsi 71:ssä pelissä tehot 41+41=82 pistettä. 03.10.2008 Heatley nimettiin yhdessä puolustaja Chris Phillipsin kanssa Ottawan varakapteeneiksi.
Heatleyn NHL-uran paras joukkuesaavutus on keväältä 2007, jolloin Ottawa pelasi Stanley Cupin finaaleissa, mutta lopulta Anaheim Ducks oli Ottawaa parempi. Kesällä 2009 Heatley ilmoitti haluavansa pois seurasta, syynä uuden valmentajan Cory Cloustonin antama pienempi peliaika. Heatleyn sopimuksen myyntikieltopykälän takia hän pystyi kieltäytymään kaupasta, eikä hän hyväksynyt Ottawan tarjousta siirrosta Edmonton Oilersiin. Lopulta Heatley myytiin San Jose Sharksiin vaihdossa Jonathan Cheechoohon, Milan Michálekiin ja varaustilaisuuden toisen kierroksen vuoroon. San Jose Sharksia Heatley edusti kahden kauden ajan ja teki 162 ottelussa 146 pistettä. Kesällä 3. heinäkuuta 2011 hänet kaupattiin Minnesota Wildiin vaihdossa hyökkääjä Martin Havlatiin. Minnesotassa Heatleyn ura on ollut alamäessä. Kaudella 2011–2012 hän oli vielä joukkueen paras pistemies 53 pisteellä, mutta kahdella seuraavalla kaudella ei enää täyttänyt odotuksia.
Aiemmin kovapalkkainen supertähti siirtyi kaudeksi 2014–2015 Anaheim Ducksiin yksivuotisella miljoonan dollarin sopimuksella. Heatley pelasi Ducksissa vain kuudessa ottelussa, minkä jälkeen hänet siirrettiin seuran farmijoukkueeseen AHL-liigaan. Lopulta Ducks kauppasi Heatleyn Florida Panthersiin vaihdossa Tomas Fleischmanniin.
Kaudeksi 2015–2016 Heatley siirtyi pelaamaan Saksan pääsarjaan Nürnberg Ice Tigersin joukkueeseen yksivuotisella sopimuksella.
Ura > Muuta

Koska Heatley on syntynyt Saksassa ja hänen äitinsä on saksalainen, hänellä on sekä Kanadan että Saksan kansalaisuus. Hän pelaa kuitenkin Kanadan maajoukkueessa. IIHF:n sääntöjen mukaan pelaaja ei saa pelata kuin yhdessä maajoukkueessa uransa aikana, mutta periaatteessa Heatley voisi pelata Saksan maajoukkueessa World Cupissa koska turnaus ei ole täysin IIHF:n alainen.
Myös Danyn kolme vuotta nuorempi pikkuveli Mark Heatley on jääkiekkoilija ja syntynyt Saksassa. Mark pelaa tällä hetkellä Saksan toiseksi korkeimmalla sarjatasolla, 2. Bundesligassa.
Heatley on kärsinyt 3 vuoden ehdollisen vankeustuomion ajettuaan ylinopeutta ja menettäen autonsa hallinnan ja ajaessaan ojaan. Tilanteessa kuoli joukkuetoveri Dan Snyder.
Saavutukset ja palkinnot

| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Kultaa | Vancouver 2010 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Suomi 2003 | jääkiekko |  |
|  Kultaa | Tšekki 2004 | jääkiekko |  |
|  Hopeaa | Itävalta 2005 | jääkiekko |  |
|  Hopeaa | Kanada 2008 | jääkiekko |  |
|  Hopeaa | Sveitsi 2009 | jääkiekko |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Pronssia | Ruotsi 2000 | jääkiekko |  |
|  Pronssia | Venäjä 2001 | jääkiekko |  |
| World Cup  | World Cup  | World Cup  |  |
|  Kultaa | World Cup 2004 | jääkiekko |  |
NHL:n vuoden tulokas (Calder Memorial Trophy) 2002
NHL:n ykköstähdistössä 2007, kakkostähdistössä 2006
NHL:n tähdistöottelussa 2003, 2007, 2009
Olympiakultaa 2010
Maailmanmestaruus 2003, 2004, MM-hopeaa 2005, 2008, 2009
MM-kisojen tähdistökentällisessä 2003, 2004, 2008
MM-kisojen arvokkain pelaaja 2004, 2008
MM-kisojen paras hyökkääjä 2004, 2008
MM-kisojen paras pistemies 2004, 2008
MM-kisojen paras maalintekijä 2004, 2008
Dany Nounkeu

| 0 | 1 | 2 |
| --- | --- | --- |

Henkilötiedot
Koko nimi: Dany Achille Nounkeu Tchounkeu
Syntymäaika: 11. huhtikuuta 1986 (ikä 38)
Syntymäpaikka: Yaoundé, Kamerun
Pelipaikka: puolustaja
Pituus: 184 senttimetriä
Seura
Seura:  Galatasaray
Junioriseurat
2000–2005:  Collège Vogt Atletic
Seurat
| Vuodet | Seura | O (M) |
| 2005–2007 2007–2008 2008–2009 2009–2010 2010–2012 2012– 2014 |  Metz B  Amnéville  Pau  Toulouse  Gaziantepspor  Galatasaray →  Beşiktaş | 13 (0) 16 (3) 24 (0) 18 (0) 47 (0) 29 (0) 9 (0) |
Maajoukkue
| 2010– |  Kamerun | 17 (0) |
 Seurajoukkueuran tilastot kattavat vain kansalliset sarjat, päivitetty 17. kesäkuuta 2014.  Maajoukkueuran tilastot päivitetty 17. kesäkuuta 2014.
Dany Achille Nounkeu Tchounkeu (s. 11. huhtikuuta 1986 Yaoundé) on kamerunilainen jalkapalloilija. Puolustajana pelaava Nounkeu edustaa Turkin superliigassa pelaavaa Galatasarayta. Hänellä on myös Ranskan kansalaisuus.
Seuraura

Nounkeu aloitti jalkapalloilun kotimaassaan Kamerunissa Collège Vogt Atletic nuorten joukkueessa. Sittemmin 19-vuotiaana hän siirtyi pelaamaan Ranskaan amatööritasolle Championnat de France amateur. Hän edusti Metzin kakkosjoukkuetta, Amnévilleä ja Pauta.
Seuraura > Toulouse

Ammattilaisuransa Nounkeu aloitti Toulousen riveissä allekirjoitettuaan kahden vuoden sopimuksen heinäkuussa 2009 Avauskaudellaan Nounkeu pelasi Ligue 1:ssä 17 ottelua. Toisella kaudella hän oli joukkueessa syyskuuhun saakka, jonka jälkeen hän päätti siirtyä Turkkiin.
Seuraura > Gaziantepspor

Nounkeu siirtyi 2. syyskuuta 2010 kolmen vuoden sopimuksella Gaziantepsporiin. Hän pelasi kaikkiaan kaksi kautta seuran riveissä. Jälkimmäisellä kaudella Nounkeu pelasi 29 sarjaottelua Turkin superliigassa.
Seuraura > Galatasaray

8. kesäkuuta 2012 Nounkeu siirtyi Galatasarayhin neljän vuoden sopimuksella. Hän oli voittamassa heti avauskaudellaan Turkin mestaruutta. Kaudella 2013–2014 Nounkeun peliaika jäi vähäiseksi ja hänet lainattiin loppukaudeksi Beşiktaşiin.
Maajoukkueura

Nounkeun on pelannut Kamerunin maajoukkueessa vuodesta 2010 lähtien. Hänet valittiin myöhemmin Kamerunin joukkueeseen vuoden 2014 MM-kisoihin.
ERM

Euroopan valuuttakurssijärjestelmä (European Exchange Rate Mechanism, ERM) oli talousjärjestelmä, joka oli voimassa vuosina 1979–1999. Sen tarkoituksena oli vahvistaa Euroopan maiden valuuttojen välistä vakautta ja edistää talouskasvua. Yksi keskeisimmistä tavoitteista oli säilyttää Euroopan maiden valuuttojen välinen kurssivakaus. Järjestelmässä jokaisen maan valuutta määriteltiin tietyn arvon suhteessa muihin valuuttoihin, ja nämä arvot määriteltiin tarkasti. Jos jonkin maan valuutta uhkasi heikentyä, muut maat saattoivat ostaa sen valuuttaa, mikä vahvistaa sen arvoa ja ylläpitää sen kurssivakautta.
ERM:ään liittyi kuitenkin monia ongelmia. Ensinnäkin, ERM:n tiukka valuuttapolitiikka rajoitti Euroopan maiden talouspoliittista vapautta ja esti niitä käyttämästä tarvittavia toimenpiteitä talouden suojaksi. Toiseksi, ERM ei ottanut huomioon maiden erilaisia taloudellisia tarpeita ja tilanteita, mikä johti moniin epäonnistuneisiin yrityksiin ylläpitää kurssivakautta. Lisäksi järjestelmä oli altis spekulaatiolle, koska valuutan arvoa yritettiin pitää tietyllä tasolla keinotekoisesti.
Vaikka ERM:ään liittyi monia ongelmia, se oli kuitenkin merkittävä askel kohti Euroopan taloudellista yhdentymistä. ERM edisti yhteistyötä Euroopan maiden välillä ja auttoi vakauttamaan Euroopan taloutta, mikä edisti talouskasvua. ERM myös toimi perustana Euroopan talous- ja rahaliitolle (EMU), joka johti euroon valuuttana ja lisäsi taloudellista yhdentymistä Euroopassa.
ERM:än tilalle perustettiin vuonna 1999 Euroopan uusi valuuttakurssijärjestelmä ERM II.
Lähteet:
"European Exchange Rate Mechanism" European Central Bank
"The European Exchange Rate Mechanism (ERM)" Investopedia
"The European Monetary System and the European Exchange Rate Mechanism" Economic History Association